Pavol Mauréry

Pavol Mauréry (* 21. máj 1935, Solivar† 15. december 2017, Bratislavahttps://kultura.pravda.sk/divadlo/clanok/451526-zomrel-byvaly-popredny-solista-snd-pavol-maurery/) bol slovenský operný spevák. Bývalý člen Slovenského národného divadla (1978–1999), bol predným predstaviteľom barytónového odboru s prevahou divadelných postáv z talianskeho repertoáru. Čoby sólista pôsobil najprv v Štátnom divadle Košice (1971–1978), neskôr nemeckom Theater Erfurt (1977–1978) v bývalej NDR. Jeho zásadnému angažmánu v opere však predchádzalo i niekoľkoročné účinkovanie v rozličných profesionálnych zboroch či iných hudobných telesách. 

Interpretačnému prednesu v klasickom žánri dominoval na Slovensku v 80., respektíve 90. rokoch minulého storočia, kedy opakovane hosťoval aj v zahraničí; najčastejšie v Česku a Maďarsku. Pre medzinárodný trh nahral v Opuse tiež dlhohrajúcu platňu. Na CD jeho diskografiu mapujú audiozáznamy divadelných predstavení a kompilačné nahrávky z katalógu nemeckého produkčného domu Naxos. Autorské práva k jeho zvukovým nosičom spravuje OZIS.

Za svoj celoživotný prínos v prospech tradičnej opery obdržal, okrem iného, Cenu Literárneho fondu. S manželkou, členkou niekdajšieho operetného súboru Novej scény, sopranistkou Darinou Markovičovou, žili v Bratislave a mali spolu dcéru Zuzanu; herečku.

Život
Vysokú školu múzických umení v Bratislave vyštudoval externe. Hudobnú fakultu VŠMU absolvoval v r. 1961 pod vedením prof. Janka Blahu; jej spoluzakladateľa a neskôr vedúceho katedry. V 70. rokoch sa pod jeho preškolenie podpísala súkromná výuka Stanislava Mjartana; známeho tenoristu. 

 Stále angažmány 
 Zborista
 Slovenský filharmonický zbor, Bratislava
 Vojenský umelecký súbor, Bratislava
 Spevoherný súbor NS, Bratislava Sólista
 Štátne divadlo, Košice (1971–1977)
 Theater Erfurt, NDR (1977–1978)
 SND, Bratislava (1978–1999)

 Výber z postáv  
 ŠD Košice
 Montano Otello (Verdi)
 Lescaut Manon Lescaut (Puccini)
 Igor Sviatoslavič a Knieža Galickij Knieža Igor (Borodin)
 Kráľ Múdra žena (Orff)
 Gróf Tomskij Piková dáma (Čajkovskij)
 Figaro Figarova svadba (Mozart) a Barbier zo Sevilly (Rossini)
 Rangoni Boris Godunov (Musorgskij)
 Friedrich von Telramund Lohengrin (Wagner)
 Hríň Krútňava (Suchoň)
 Charles Gérard Andrea Chénier (Giordano)
 Tomáš Uhorčík Juro Jánošík (Cikker) SND 
 1973: Escamillo Carmen (Bizet) hosť
 1974: Rigoletto Rigoletto (Verdi) hosť
 1976: Giorgio Germont La traviata (Verdi) hosť
 1978: Nabucco Nabucco (Verdi) hosť
 1981: Rodrigo Don Carlos (Verdi)
 1985: Simon Boccanegra Simon Boccanegra (Verdi) 
 1986: Renato Maškarný bál (Verdi)
 1989: Macbeth Macbeth (Verdi)
 1990: Don Carlos di Vargas Sila osudu (Verdi)
 1993: Jago Otello (Verdi)
 1995: Gróf Luna Trubadúr (Verdi)
 1999: Amonasro Aida (Verdi)
 2001: Miller Luisa Miller (Verdi) hosť
 Theater Erfurt 
 Marcel La boheme (Puccini)
 Renato Maškarný bál (Verdi)

 Iné výskyty
Zo zahraničných scén najčastejšie hosťoval v Česku a Maďarsku. V Štátnej opere pražského Národného divadla (onehdy Smetanovo divadlo) čoby Renato vo Verdiho Maškarnom bále, barón Scarpia z Pucciniho Toscy (1980) či predstaviteľ hlavnej postavy Mozartovej opery Don Giovanni (1984). V Budapešti, presnejšie v Maďarskej štátnej opere, stvárnil titulné roly z iných Verdiho diel, a to  Simon Boccanegra a Rigoletto. S druhou menovanou vystupoval tiež v rumunskom Kluži.

 Diskografia 
+ Chronologický súpis hudobných nosičov vrátane ich identifikačných údajov Rok:  Dielo: Formát:  Katalóg. č: Vydavateľ: Ref.  Single 1953 „Neboj sa dievča vydaja“ SP (krátka stopa) 51874-M Supraphon   „Trošku ty a trošku ja“ 51878-M  Albumy 1953  Tanečný orchester Juraja Berzellera  LP  DM 10033 Supraphon  Pozn. Portál NF MZK je vo vývoji a jeho citácie sú generované automaticky. Album vyšiel v r. 1953. 1984  Parla mi d'amore... 9112 1260 Opus   1990  Napoli s G. Bardinim CD (nedostupné) Campion  1991  La Traviata (Opera Classics) 2×CD MP3 8.660011-12 Naxos  1993  Bel Canto (Classical Gallery) s P. Dvorským a Zborom J. Hniličku CD MP3 7701713 Blaricum   2000  A–Z of Opera  Box set 8.555037-38 Naxos  2001  I Do (Classical Wedding Music) GSS 5326 Golden Stars  2003  Music Together CD 8.557363DX Naxos  2005  Opera's Greatest Moments 2×CD MP3 8.557926-27  2013  Grandioser Gesang (Klassik Ohne Krise) 8.551304-05  Legenda:  Štúdiový album  Soundtrack  Kompilačný album Údaje v zátvorkách uvádzajú prípadné edície hudobných nosičov. Iný formát
Na báze tzv. audioknižnice, vydal Naxos v rámci svojej didaktickej retrospektívy klasickej hudby i zvukovú knihu Life and Works: Verdi (2003). Box set pozostávajúci zo štyroch CD a 124 str. bookletu, obsahuje okrem hovoreného slova takisto ukážky z jeho diela s Mauréryho vokálnym príspevkom (katalóg. č. 8.558111-14; ISBN 1-84379-077-7).

 Ocenenia 
+ Chronologický súpis ocenení Rok: Cena: Kategória:   Ref.  2002 Cena Literárneho fondu Opera – Celoživotné dielo Poctený   2015 Pamätná plaketa SND (v. z. M. Chudovského) Špeciálna cena – 80. výročie narodenia  Poctený 

 Poznámky 

 Referencie 

 Pozri aj 

 Zoznam operných spevákov a speváčok na Slovensku

 Externé odkazy 
Pavol Mauréry na oficiálnych stránkach SND
 Pavol Mauréry  v mennom zozname sólistov OZIS
 Pavol Mauréry v archíve  ND Praha (v češtine)
Pavol Mauréry v archíve NárodníFonotéka.cz (v češtine)
Pavol Mauréry v databáze WorldCat.org (v češtine)
Pavol Mauréry na portáli OperaPLUS.cz (v češtine)Pavol Mauréry na FDb.cz (v češtine)
Pavol Mauréry na Allmusic.com (v angličtine)
Pavol Mauréry na Discogs.com (v angličtine)
Pavol Mauréry na YouTube Music (v angličtine)
Pavol Mauréry v katalógu Naxos (v angličtine)

Kategória:Barytonisti
Kategória:Slovenskí operní speváci
Kategória:Členovia Opery Slovenského národného divadla
Kategória:Členovia Opery Národného divadla
Kategória:Osobnosti z Prešova